paragraph_text: Odabir simbola (polumjeseca, krila i psa) i njihovo opće heraldičko značenje može se vezati uz značenje prezimena Banić i vrline koje se vežu za članove obitelji kojima je dodijeljeno plemstvo. S druge strane oni svjedoče i o društvenom značenju obitelji u Donjem Docu odnosno njihovom statusu u zajednici koji je rezultirao samom dodjelom plemićkog naslova i grba (onaj kojeg je počasti, poštovao, nagradio vladar, vjeran, odan).